ai4bharat/Pralekha huggingface dataset:
কয়লামন্ত্রক
কয়লা খনি থেকে বাণিজ্যিকভাবে কয়লা উত্তোলনের জন্য নিলাম প্রক্রিয়ার প্রথম দিন থেকে উৎসাহ লক্ষ্য করা গেছে
নতুন দিল্লি, ০২ নভেম্বর, ২০২০
কয়লা খনি থেকে কয়লা উত্তোলন করে বিক্রয়ের জন্য নিলাম প্রক্রিয়ার প্রথম দিন থেকেই দরদাতাদের মধ্যে দৃঢ় এবং স্বাস্থ্যকর প্রতিযোগিতা পরিলক্ষিত হয়েছে। কয়লা মন্ত্রক গত ১৮ই জুন বাণিজ্যিকভাবে কয়লা খনি থেকে কয়লা উত্তোলনের জন্য খনি নিলাম প্রক্রিয়া চালু করেছিল। এই নিলাম প্রক্রিয়ায় দুটি পর্যায় রয়েছে। প্রথম পর্যায়ে নিলাম প্রক্রিয়ায় দরদাতাদের প্রাথমিক দরপত্র জমা করতে হয় এবং তার পরের পর্যায়ে চূড়ান্ত দাম নির্ধারিত করতে হয়।
কয়লা মন্ত্রক বিভিন্ন কয়লা খনি নিলামের জন্য দরদাতাদের কাছে দর পত্র জমা দেওয়ার আহ্বান জানিয়েছিল। দরদাতাদের কাছ থেকে এক্ষেত্রে বিস্তৃত আগ্রহ লক্ষ্য করা যায়। দরপত্র জমা দেওয়ার পর প্রযুক্তিগতভাবে সেগুলির মূল্যায়ন করা হয়। তার পর যোগ্য দরদাতাদের তালিকা ঘোষণা করা হয়। এরপর আজ সকাল ১১টা থেকে বাণিজ্যেক উদ্দেশে কয়লা খনির বৈদ্যুতিন নিলাম প্রক্রিয়া শুরু করেছে। ই-নিলামের প্রথম দিনেই দরদাতাদের মধ্যে স্বাস্থ্যকর প্রতিযোগিতা লক্ষ্য করা গেছে। কিছু খনির নিলাম প্রক্রিয়ায় তিন থেকে চার ঘন্টা সময় লেগেছে।
CG/SS/SKD
(Visitor Counter : 151
বিদ্যুৎমন্ত্রক
আরইসি লিমিটেডের তাজস্যাটের সঙ্গে যুগ্মভাবে স্বাস্থ্যক্ষেত্রে সামনের সারির কর্মীদের পুষ্টিকর খাদ্য সরবরাহ
নয়াদিল্লি, ২৬ মে, ২০২০
ভারতের বিদ্যুৎ ক্ষেত্রের সর্ববৃহৎ অর্থ লগ্নি সংস্থা বিদ্যুৎ মন্ত্রকের অধীনস্থ রাষ্ট্রায়ত্ত সংগঠন আরইসি লিমিটেড সরকারি হাসপাতাল এবং দরিদ্র দিনমজুরদের পুষ্টিকর খাদ্য সরবরাহের উদ্যোগ নিয়েছে।
আরইসি লিমিটেড তাদের কর্পোরেট সামাজিক দায়বদ্ধতার সংগঠন – আরইসি ফাউন্ডেশন এবং ‘তাজস্যাট’-এর সঙ্গে যুগ্মভাবে নতুন দিল্লির সফদরজং হাসপাতালের স্বাস্থ্যকর্মীদের জন্য পুষ্টিকর খাবারের প্যাকেট বিতরণ করছে। প্রতিদিন এরকম ৩০০টি প্যাকেট স্বাস্থ্য-যোদ্ধাদের বিতরণ করা হচ্ছে। আরইসি ফাউন্ডেশন পরিকল্পনা করেছে, তারা ১৮ হাজার প্যাকেট এভাবে বিতরণ করবে। তাজস্যাট হল স্যাটস লিমিটেড এবং আইএইচসিএল-এর সঙ্গে যৌথ অংশীদারিত্বের একটি সংস্থা।
আরইসি ফাউন্ডেশন বিভিন্ন জেলা প্রশাসন, অসরকারি সংগঠন এবং বিদ্যুৎ বন্টন সংস্থাগুলির সঙ্গে যৌথভাবে লকডাউনের সময়ে দেশের নানা প্রান্তে রান্না করা খাবার এবং খাদ্যশস্য বিতরণ করছে। করোনা ভাইরাসের মোকাবিলায় দেশ জুড়ে লকডাউন জারি হওয়ার পর ২৪শে মে থেকে এই সংস্থা ৪ লক্ষ ৫৮ হাজার কিলোগ্রাম খাদ্যশস্য, ১ লক্ষ ২৬ হাজার খাবারের প্যাকেট, ৯,৬০০ লিটার স্যানিটাইজার, ৩,৪০০ পিপিই এবং ৮৩ হাজার মাস্ক বিতরণ করেছে।
আরইসি লিমিটেড একটি নবরত্ন সংগঠন। ১৯৬৯ সালে গঠিত এই সংস্থাটি বিদ্যুৎ ক্ষেত্রে আর্থিক সহায়তা করে থাকে। এছাড়াও কেন্দ্রের দীনদয়াল উপাধ্যায় গ্রাম জ্যোতি যোজনা, সৌভাগ্য-র মতো বিভিন্ন ফ্ল্যাগশিপ বিদ্যুৎ প্রকল্পেও আরইসি লিমিটেড সহায়তা করে থাকে।
(CG/CB/DM
বিদ্যুৎমন্ত্রক
বিশ্বের জ্বালানী ক্ষেত্রে রূপান্তর প্রচেষ্টার গুরুত্বপূর্ণ দিকগুলি নিয়ে আলোচনার উদ্দেশ্যে ভারত-ফ্রান্স দ্বিপাক্ষিক বৈঠক
নয়াদিল্লি, ১৪ জুন, ২০২৩
গতকাল নয়াদিল্লির শ্রমশক্তি ভবনে ফ্রান্সের ডেভেলপমেন্ট, ফ্র্যাঙ্কোফোনিক অ্যান্ড ইন্টারন্যাশনাল পার্টনারশিপ দপ্তরের প্রতিমন্ত্রী ক্রিসৌলা জ্যাকারো পৌলৌ এক আলোচনা বৈঠকে মিলিত হন ভারতের বিদ্যুৎ তথা পুনর্নবীকরণযোগ্য জ্বালানী মন্ত্রী শ্রী আর কে সিং-এর সঙ্গে। ক্রিসৌলা জ্যাকারো পৌলৌ-এর সঙ্গে ছিলেন ভারতে নিযুক্ত ফ্রান্সের রাষ্ট্রদূত ইম্যানুয়েল লেনেন, প্রতিমন্ত্রীর রাজনৈতিক পরামর্শদাতা জি পোটিয়ার এবং ভারতে ফ্রান্স দূতাবাসের রাজনৈতিক পরামর্শদাতা পাবলো আহুমাডা। বৈঠকের মূল আলোচ্যসূচির মধ্যে ছিল সৌরশক্তির সাহায্যে বিশ্বের সার্বিক জ্বালানী পরিস্থিতিতে পরিবর্তন ঘটানো। আন্তর্জাতিক সৌর সমঝোতা বা জোটের আওতায় যে প্রাতিষ্ঠানিক কাঠামো গড়ে তোলা হয়েছে তার নিয়মনীতি অনুসরণ করে এই রূপান্তর প্রচেষ্টা চালানো হবে বলে স্থির হয়েছে। প্রসঙ্গত উল্লেখ্য, আন্তর্জাতিক সৌরজোটে সভাপতিত্ব এবং সহ-সভাপতিত্বের দায়িত্ব পালন করছে যথাক্রমে ভারত ও ফ্রান্স।
বৈঠকে শ্রী আর কে সিং সৌরশক্তি প্রকল্পগুলির ক্ষেত্রে আন্তর্জাতিক সৌরজোটকে আরও সক্রিয় করে তোলার অনুকূলে মত ব্যক্ত করেন। প্রসঙ্গত আফ্রিকায় জ্বালানী সংকট নিরসনে সৌরশক্তিকে কাজে লাগানোর বিষয়টিকে তুলে ধরেন তিনি। শ্রী সিং বলেন, অর্থনৈতিক দিক থেকে শক্তিশালী দেশগুলি পুনর্নবীকরণযোগ্য জ্বালানী উৎপাদনে নিজস্ব তহবিল গঠনে যথেষ্ট সক্ষম। তুলনায়, অর্থনৈতিক দিক থেকে দুর্বল দেশগুলির এক্ষেত্রে আর্থিক সহায়তার বিশেষ প্রয়োজন রয়েছে। এই ধরনের দেশগুলিকে সাহায্য করতে আমাদের এগিয়ে যেতে হবে।
দ্বিপাক্ষিক এই বৈঠকে আরও বলা হয় যে আফ্রিকা মহাদেশের প্রায় অর্ধাংশে এখনও পর্যন্ত পর্যাপ্ত বিদ্যুতের যথেষ্ট অভাব রয়েছে। জ্বালানী ক্ষেত্রে রূপান্তর প্রচেষ্টার পাশাপাশি জ্বালানীকে সুলভ করে তোলার জন্য বিশ্বের অন্যান্য দেশগুলিকে এজন্য সাহায্যের হাত বাড়িয়ে দিতে হবে। ভারতের বিদ্যুৎ তথা নতুন এবং পুননর্বীকরণযোগ্য জ্বালানী মন্ত্রী এই লক্ষ্যে আন্তর্জাতিক সৌরজোটকে এগিয়ে যাওয়ার আহ্বান জানান। দ্বিপাক্ষিক এই বৈঠকে আরও বলা হয় যে আফ্রিকায় যেহেতু বিদ্যুতের যোগান বর্তমানে খুবই সামান্য সেই কারণে বাতাসে কার্বনের মাত্রা নির্গমনের বিষয়টি সেখানে বড় ধরনের কোনো সমস্যা নয়। এই পরিস্থিতিতে সৌরশক্তির সাহায্যে খুব সহজেই সেখানে ব্যয় সাশ্রয়ী উপায়ে জ্বালানী সম্পদ পৌঁছে দেওয়া যেতে পারে।
পরে সফররত প্রতিনিধিদলকে শ্রী সিং জানান, ভারতে ব্যক্তি পিছু কার্বন নির্গমনের মাত্রা বিশ্বের মোট গড়ের তুলনায় এক তৃতীয়াংশ মাত্র। কারণ শক্তি তথা জ্বালানী ক্ষেত্রে ভারত দ্রুত রূপান্তরের পথে এগিয়ে চলেছে। আগামী ২০৩০ সালের মধ্যে এদেশে কার্বন নির্গমনের ঘনত্ব ৪৫ শতাংশ পর্যন্ত কমিয়ে আনা সম্ভব, কারণ ভারতে বর্তমান জ্বালানী উৎপাদনের ৪৩ শতাংশই হল অজীবাশ্ম সূত্র থেকে।
CG/SKD/NS …
(Visitor Counter : 50
প্রধানমন্ত্রীরদপ্তর
উত্তরাখন্ডের হরসিলে জওয়ানদের সঙ্গে প্রধানমন্ত্রীর দীপাবলী উদযাপন
নয়াদিল্লি, ০৭ নভেম্বর, ২০১৮
প্রধানমন্ত্রী শ্রী নরেন্দ্র মোদী বুধবার উত্তরাখন্ডের হরসিলে ভারতীয় সেনাবাহিনী ও ভারত-তীব্বত সীমান্ত পুলিশ বাহিনী জওয়ানদের সঙ্গে দীপাবলী উদযাপন করেন।
এই উপলক্ষে জওয়ানদের শুভেচ্ছা জানিয়ে প্রধানমন্ত্রী বলেন, প্রত্যন্ত তুষারাচ্ছন্ন পার্বত্য এলাকায় কর্তব্যের প্রতি তাঁদের আন্তরিকতা সমগ্র দেশের শক্তি বাড়াচ্ছে এবং ১২৫ কোটি ভারতবাসীর ভবিষ্যৎ স্বপ্নকে সুনিশ্চিত করছে। তিনি বলেন, আলোর উৎসব দীপাবলী ভয় দূর করে মানবিক গুণাবলীর আলো ছড়িয়ে দেয়। একইভাবে, জওয়ানরাও তাঁদের দায়বদ্ধতা ও সুশৃঙ্খল জীবনযাপনের মধ্য দিয়ে মানুষের মনে নিরাপত্তা ও ভয়ভীতিহীন মানসিকতা ছড়িয়ে দিতে কাজ করে চলেছেন বলে তিনি মন্তব্য করেন।
প্রধানমন্ত্রী বলেন, গুজরাটের মুখ্যমন্ত্রী থাকাকালীন সময় থেকেই তিনি দীপাবলীতে সেনা জওয়ানদের সঙ্গে সাক্ষাৎ করে আসছেন। বেশ কয়েক বছর আগে কৈলাশ মানস সরোবর যাত্রায় যুক্ত থাকার কথা স্মরণ করে ভারত – তীব্বত সীমান্ত পুলিশের জওয়ানদের সঙ্গে তাঁর মতবিনিময়ের কথাও প্রধানমন্ত্রী উল্লেখ করেন।
প্রতিরক্ষা ক্ষেত্রে ভারতের ব্যাপক উন্নয়ন হচ্ছে উল্লেখ করে প্রধানমন্ত্রী প্রাক্তন সেনানীদের কল্যাণে ‘এক পদ এক পেনশন’ সহ বিভিন্ন কল্যাণমূলক ব্যবস্থা গ্রহণের কথাও উল্লেখ করেন।
প্রধানমন্ত্রী আরও বলেন, রাষ্ট্রসংঘের শান্তি রক্ষা অভিযানগুলিতে ভারতীয় সেনাবাহিনীর ভূমিকা সারা বিশ্ব জুড়ে প্রশংসিত ও সমাদৃত হয়েছে।
প্রধানমন্ত্রী জওয়ানদের মধ্যে মিষ্টি বিতরণ করেন। মন্দির প্রাঙ্গণের আশেপাশের বিভিন্ন জায়গা থেকে আগত বেশ কিছু মানুষের সঙ্গে তিনি মতবিনিময় করেন এবং প্রধানমন্ত্রীকে তাঁরা দীপাবলীর শুভেচ্ছা জানান।
CG/BD/SB…
(Visitor Counter : 78
প্রধানমন্ত্রীরদপ্তর
মিলাদ-উন-নবী উপলক্ষে প্রধানমন্ত্রীর শুভেচ্ছা
নয়াদিল্লি, ১৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী মিলাদ-উন-নবী উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “মিলাদ-উন-নবীর শুভেচ্ছা। সর্বত্রই শান্তি ও সমৃদ্ধির প্রসার ঘটুক। দয়া ও সৌভ্রাতৃত্ববোধের মানসিকতা বিরাজ করুক। ঈদ মুবারক!”
CG/BD/DM/
(
পরিসংখ্যানএবংকর্মসূচিরূপায়ণমন্ত্রক
পরিসংখ্যান দিবস আগামীকাল উদযাপিত হবে মূল ভাবনা : সুস্থায়ী উন্নয়নের জন্য তথ্য
নয়াদিল্লি, ২৮ জুন, ২০২২
পরিসংখ্যান ও আর্থিক পরিকল্পনার ক্ষেত্রে প্রয়াত অধ্যাপক প্রশান্ত চন্দ্র মহলানবিশ যে অসামান্য অবদান রেখেছেন, তার স্বীকৃতিতে ভারত সরকার প্রতি বছর ২৯ জুন দিনটি ‘পরিসংখ্যান দিবস’ হিসেবে উদযাপন করে আসছে। প্রকৃতপক্ষে অধ্যাপক মহলানবিশের জন্মতিথিটিই জাতীয় স্তরে ‘পরিসংখ্যান দিবস’ হিসেবে উদযাপন করা হয়। আর্থ-সামাজিক পরিকল্পনা ও নীতি প্রণয়নের ক্ষেত্রে পরিসংখ্যানের ভূমিকা ও গুরুত্বের বিষয়ে অধ্যাপক মহলানবিশের অবদান সম্পর্কে যুব সম্প্রদায়কে অনুপ্রাণিত করতে এবং জনসচেতনতা গড়ে তুলতে এই দিনটি উদযাপন করা হয়।
এ বছর পরিসংখ্যান দিবস উপলক্ষে মূল অনুষ্ঠান প্রকৃতভাবে ও ভার্চ্যুয়াল পদ্ধতিতে আয়োজন করা হচ্ছে। মূল অনুষ্ঠানে প্রধান অতিথি হিসেবে উপস্থিত থাকবেন পরিসংখ্যান ও কর্মসূচি রূপায়ণ প্রতিমন্ত্রী শ্রী রাও ইন্দরজিৎ সিং। অনুষ্ঠানে জাতীয় পরিসংখ্যান কমিশনের চেয়ারম্যান অধ্যাপক বিমল কুমার রায়, ভারতের মুখ্য পরিসংখ্যানবিদ তথা পরিসংখ্যান দপ্তরের সচিব ডঃ জি পি সামন্ত, ইন্ডিয়ান স্ট্যাটিস্টিক্যাল ইনস্টিটিউট-এর অধিকর্তা অধ্যাপক সঙ্ঘমিত্রা বন্দ্যোপাধ্যায় প্রমুখ উপস্থিত থাকবেন। একাধিক কেন্দ্রীয় মন্ত্রক ও দপ্তরের উচ্চপদস্থ আধিকারিকদের পাশাপাশি সংশ্লিষ্ট ক্ষেত্রের প্রতিনিধিরাও ভার্চ্যুয়াল পদ্ধতিতে এই অনুষ্ঠানে অংশ নেবেন।
জাতীয় স্তরে গুরুত্বপূর্ণ সমসাময়িক একটি বিষয়কে পরিসংখ্যান দিবস উদযাপনের মূল ভাবনা হিসেবে গ্রহণ করা হয়। এবার মূল ভাবনা ‘সুস্থায়ী উন্নয়নের জন্য তথ্য’। এই উপলক্ষে মন্ত্রকের পক্ষ থেকে ফলিত ও তাত্ত্বিক পরিসংখ্যান ক্ষেত্রে উচ্চমানের গবেষণার মাধ্যমে অসামান্য অবদানগুলির স্বীকৃতিস্বরূপ পুরস্কার দেওয়া হয়। এ বছর অধ্যাপক প্রশান্ত চন্দ্র মহলানবিশ জাতীয় পুরস্কার এবং সারা জীবনের স্বীকৃতিস্বরূপ ‘অধ্যাপক পি বি সুখাত্মে জাতীয় পুরস্কার’ প্রাপকদের নাম অনুষ্ঠানে ঘোষণা করা হবে। মন্ত্রকের আধিকারিকরা এক আলোচনাসভায় এ বছর পরিসংখ্যান দিবসের মূল ভাবনা সম্পর্কে একটি সংক্ষিপ্ত বিবরণী পেশ করবেন। এরপর আন্তর্জাতিক বিভিন্ন সংস্থার বিশেষজ্ঞরা ভাষণ দেবেন।
PG/BD/DM/
(Visitor Counter : 123
উপ-রাষ্ট্রপতিরসচিবালয়
ভিয়েতনাম সফরের দ্বিতীয় দিনে ভারতের উপ-রাষ্ট্রপতি শ্রী এম ভেঙ্কাইয়া নাইডু ভারত – প্রশান্ত মহাসাগরীয় অঞ্চলে শান্তি ও সমৃদ্ধির আহ্বান জানিয়েছেন
নয়াদিল্লি, ১০ মে, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু তাঁর ভিয়েতনাম সফরের দ্বিতীয় দিনে জাতীয় সার্বভৌমত্ব এবং আন্তর্জাতিক আইনের ভিত্তিতে একটি সমৃদ্ধ ও শান্তিপূর্ণ ভারত – প্রশান্ত মহাসাগরীয় অঞ্চল গড়ে তোলার ওপর গুরুত্ব দেন। শ্রী নাইডু আজ শীর্ষ স্থানীয় ভিয়েতনাম নেতৃবৃন্দের সঙ্গে ব্যাপক-ভিত্তির উচ্চ পর্যায়ের আলোচনা করেন। তিনি সেদেশের উপ-রাষ্ট্রপতি শ্রীমতী ড্যাং থি গক, আইনসভা, ন্যাশনাল অ্যাসেম্বলির চেয়ারপার্সন শ্রীমতী নগুয়েন কিম থি গান – এর সঙ্গে বৈঠকে মিলিত হন। এছাড়া, তাঁর সম্মানে আয়োজিত এক মধ্যাহ্নভোজেও তিনি উপস্থিত ছিলেন। শ্রী নাইডু বলেন, ভিয়েতনামের উপ-রাষ্ট্রপতির সঙ্গে দ্বিপাক্ষিক ও বহুপাক্ষিক সহযোগিতার বিষয়ে বিস্তারিত আলোচনা হয়েছে। পরে, উভয় দেশের উপ-রাষ্ট্রপতিরা এক যৌথ প্রেস বিবৃতিতে জানান, ভারত ও ভিয়েতনাম একটি উন্মুক্ত, স্বচ্ছ আইন-ভিত্তিক আঞ্চলিক পরিকাঠামোর পক্ষে এই পরিকাঠামোয় সংশ্লিষ্ট দেশগুলির জাহাজ ও বিমান চলাচল অবাধে অর্থনৈতিক তৎপরতা চালানো এবং আন্তর্জাতিক আইন অনুসারে বিরোধ নিষ্পত্তির কথা ভাবা হয়েছে।
ভিয়েতনামকে ভারতের ‘পূবে কাজ কর’ নীতির এক স্তম্ভ এবং ‘আসিয়ান’ – এ মুখ্য আলোচনা মধ্যস্থতাকারী হিসাবে বর্ণনা করে উপ-রাষ্ট্রপতি বলেন যে, উভয় দেশ প্রতিরক্ষা ও নিরাপত্তা, বহির্মহাকাশ, বিজ্ঞান ও প্রযুক্তি, তেল ও গ্যাস, পুনর্নবীকরণযোগ্য শক্তি, পরিকাঠামো উন্নয়ন, কৃষি এবং উদ্ভাবনী ক্ষেত্রে সহযোগিতাকে আরও শক্তিশালী করার বিষয়ে একমত হয়েছে। শ্রী নাইডু উল্লেখ করেন যে, ভারত ভিয়েতনামের সেনাবাহিনীর প্রশিক্ষণের ব্যবস্থা করেছে। এছাড়া, ভিয়েতনামের সীমান্ত রক্ষী বাহিনীর জন্য উচ্চগতির টহলদারী জলযান নির্মাণে ১০ কোটি ডলার আর্থিক সহায়তা দিচ্ছে। শ্রী নাইডু উল্লেখ করেন যে, ২০২০ সালের মধ্যে ভারত ও ভিয়েতনামের মধ্যে দ্বিপাক্ষিক বাণিজ্য ১ হাজার ৫০০ কোটি ডলার ছাড়িয়ে যাবে। শ্রী নাইডু ভিয়েতনামের উপ-রাষ্ট্রপতিকে ভারত সফরের জন্য আমন্ত্রণ জানালে তিনি তা গ্রহণ করেন।
CG/PB/SB
(Visitor Counter : 93
প্রধানমন্ত্রীরদপ্তর
ছত্তিশগড়ের শিল্পী শ্রী শ্রাবণ কুমার শর্মার সঙ্গে প্রধানমন্ত্রীর সাক্ষাৎ
নয়াদিল্লি, ৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী তাঁর নতুন দিল্লির বাড়িতে ছত্তিশগড়ের শিল্পী শ্রী শ্রাবণ কুমার শর্মার সঙ্গে সাক্ষাৎ করেছেন। শিল্পী তাঁর আঁকা প্রধানমন্ত্রীর একটি ছবি শ্রী মোদীর হাতে তুলে দেন।
এক ট্যুইট বার্তায় প্রধানমন্ত্রী বলেছেন -
“ছত্তিশগড়ের প্রতিভাবান শিল্পী শ্রী শ্রাবণ কুমার শর্মার সঙ্গে সাক্ষাৎ করলাম। দীর্ঘদিন ধরে তিনি ছবি এঁকে চলেছেন। আদিবাসীদের শিল্পকর্ম নিয়ে তিনি চর্চা করে চলেছেন।”
PG/CB/DM
(
অর্থমন্ত্রক
প্রধানমন্ত্রী গরিব কল্যাণ প্যাকেজ এ পর্যন্ত অগ্রগতি
নয়াদিল্লি, ২০ জুন, ২০২০
১ লক্ষ ৭০ হাজার কোটি টাকার প্রধানমন্ত্রী গরিব কল্যাণ প্যাকেজের অঙ্গ হিসাবে কেন্দ্রীয় সরকার মহিলা, দরিদ্র, প্রবীণ নাগরিক এবং কৃষকদের জন্য বিনামূল্যে খাদ্যশস্য ও নগদ আর্থিক সুবিধার কথা ঘোষণা করেছে। এই প্যাকেজের রূপায়ণের ওপর কেন্দ্র ও রাজ্য সরকারগুলি নিরন্তর নজর রাখছে। এই প্যাকেজের আওতায় ৪২ কোটি দরিদ্র মানুষ ৬৫ হাজার ৪৫৪ কোটি টাকার আর্থিক সহায়তা পেয়েছেন।
প্রধানমন্ত্রী গরিব কল্যাণ প্যাকেজের বিভিন্ন উদ্যোগের আওতায় এ যাবৎ অগ্রগতি নিম্নরূপ –
১) পিএম কিষাণ কর্মসূচির প্রথম কিস্তি বাবদ ৮ কোটি ৯৪ লক্ষ সুফলভোগীকে ১৭ হাজার ৮৯১ কোটি টাকা দেওয়া হয়েছে।
২) জন ধন অ্যাকাউন্টধারী ২০ কোটি ৬৫ লক্ষ মহিলার অ্যাকাউন্টে প্রথম কিস্তি বাবদ ১০ হাজার ৩২৫ কোটি টাকা দেওয়া হয়েছে। জন ধন যোজনার মহিলা অ্যাকাউন্টধারী ২০ ৬২ লক্ষ সুফলভোগীর অ্যাকাউন্টে দ্বিতীয় কিস্তি বাবদ ১০ হাজার ৩১৫ কোটি টাকা এবং তৃতীয় কিস্তি বাবদ ১০ হাজার ৩১২ কোটি টাকা জমা করা হয়েছে।
৩) ২০ কোটি ৮১ লক্ষ বয়স্ক ব্যক্তি, বিধবা ও ভিন্নভাবে সক্ষম ব্যক্তিদের দ্বিতীয় কিস্তি বাবদ ২ হাজার ৮১৪ কোটি ১৫ লক্ষ টাকা দেওয়া হয়েছে।
৪) ২ কোটি ৩০ লক্ষ ভবন ও নির্মাণ শ্রমিক ৪ হাজার ৩১২ কোটি ৮২ লক্ষ টাকা আর্থিক সহায়তা পেয়েছেন।
৫) এখনও পর্যন্ত এপ্রিল মাসের জন্য ৩৬টি রাজ্য ও কেন্দ্রশাসিত অঞ্চল ১ কোটি ১৩ লক্ষ মেট্রিক টন খাদ্যশস্য সংগ্রহ করেছে। এই রাজ্য ও কেন্দ্রশাসিত অঞ্চলগুলির পক্ষ থেকে এপ্রিল মাসে ৭৪ কোটি ৩ লক্ষ সুফলভোগীকে ৩৭ লক্ষ ১ হাজার মেট্রিক টন খাদ্যশস্য সরবরাহ করা হয়েছে। মে মাসে ৩৬টি রাজ্য/কেন্দ্রশাসিত অঞ্চল ৭২ কোটি ৮৩ লক্ষ সুফলভোগীকে ৩৬ লক্ষ ৪২ হাজার মেট্রিক টন খাদ্যশস্য বিতরণ করেছে। একইভাবে, জুন মাসে ২৯টি রাজ্য/কেন্দ্রশাসিত অঞ্চলের পক্ষ থেকে ২৭ কোটি ১৮ লক্ষ সুফলভোগীকে ১৩ লক্ষ ৫৯ হাজার মেট্রিক টন খাদ্যশস্য সরবরাহ করা হয়েছে।
৬) আত্মনির্ভর ভারত অভিযানের আওতায় কেন্দ্রীয় সরকার প্রবাসী শ্রমিকদের দু’মাসের জন্য বিনামূল্যে খাদ্যশস্য ও ছোলা সরবরাহের কথা ঘোষণা করেছে।
৭) প্রধানমন্ত্রী উজ্জ্বলা যোজনার আওতায় এপ্রিল ও মে মাসে ৮ কোটি ৫২ লক্ষ রান্নার গ্যাসের সিলিন্ডার বুক ও সরবরাহ করা হয়েছে। জুন মাসে এই যোজনার আওতায় ২ কোটি ১০ লক্ষ সিলিন্ডার বুক করা হয়েছে এবং ১ কোটি ৮৭ লক্ষ সিলিন্ডার সরবরাহ করা হয়েছে।
৮) কর্মচারী ভবিষ্যনিধি তহবিল সংগঠনের ২০ লক্ষ ২২ হাজার সদস্য অফেরৎযোগ্য অ্যাডভান্স হিসাবে অনলাইনের সাহায্যে ৫ হাজার ৭৫৭ কোটি টাকা তুলেছেন।
৯) ২৪ শতাংশ হারে ৬৫ লক্ষ ৭৪ হাজার কর্মচারীর অ্যাকাউন্টে ইপিএফ কন্ট্রিবিউশন জমা করা হয়েছে, যার পরিমাণ ৯৯৬ কোটি ৪৬ লক্ষ টাকা।
১০) জেলা খনিজ তহবিলের আওতায় রাজ্যগুলিকে ৩০ শতাংশ পর্যন্ত খরচের অনুমতি দেওয়া হয়েছে। এখনও পর্যন্ত এই তহবিল থেকে ১৮৩ কোটি ৬৫ লক্ষ টাকা খরচ করা হয়েছে।
১১) সরকারি হাসপাতাল ও স্বাস্থ্য পরিষেবা কেন্দ্রগুলিতে গত ৩০শে মার্চ থেকে স্বাস্থ্য কর্মীদের জন্য বিমা কর্মসূচি চালু হয়েছে। নিউ ইন্ডিয়া অ্যাস্যুরেন্স এই কর্মসূচি রূপায়ণের দায়িত্বে রয়েছে।
(CG/BD/SB
রাষ্ট্রপতিরসচিবালয়
নেপাল সহ তিন দেশের রাষ্ট্রদূত রাষ্ট্রপতির কাছে পরিচয়পত্র প্রদান করলেন
নয়াদিল্লি, ১১ মে, ২০২২
রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে নেপাল, সুদান ও শ্লোভাকিয়ার নবনিযুক্ত রাষ্ট্রদূতদের কাছ থেকে পরিচয়পত্র গ্রহণ করলেন। যাঁরা পরিচয়পত্র প্রদান করলেন, তাঁরা হলেন: ১) শ্লোভাকিয়ার রাষ্ট্রদূত রবার্ট ম্যাক্সিয়ান, ২) সুদানের রাষ্ট্রদূত আবদাল্লা ওমর বসির এলহুসাই এবং ৩) নেপালের রাষ্ট্রদূত ডঃ শঙ্কর প্রসাদ শর্মা।
পরিচয়পত্র গ্রহণ করার পর রাষ্ট্রপতি পৃথকভাবে তিন জন রাষ্ট্রদূতের সঙ্গেই কথা বলেন। তাঁদেরকে নতুন কার্যভার গ্রহণের জন্য অভিনন্দন জানিয়ে তাঁদের দেশগুলির সঙ্গে ভারতের যে উষ্ণ বন্ধুত্বপূর্ণ এবং বহুমুখী সম্পর্ক আছে, তার উপর রাষ্ট্রপতি জোর দেন। রাষ্ট্রপতি ঐ দেশগুলির সুখ ও সমৃদ্ধিও কামনা করে দু’দেশের দ্বিপাক্ষিক সম্পর্ককে আরও শক্তিশালী করার লক্ষ্যে তাঁদের কাজ করতে বলেন।
রাষ্ট্রদূতদের মাধ্যমে নেপাল, সুদান ও শ্লোভাকিয়ার নেতৃত্বকে রাষ্ট্রপতি তাঁর ব্যক্তিগত শ্রদ্ধা জানান। তিন রাষ্ট্রদূতই তাঁদের কার্যকালে ভারতের সঙ্গে সম্পর্ক আরও দৃঢ় করার লক্ষ্যে কাজ করবেন বলে জানান।
SC/SB
(Visitor Counter : 80
স্বাস্থ্যওপরিবারকল্যাণমন্ত্রক
মানসিক স্বাস্থ্য পরিষেবা সুযোগ-সুবিধার উন্নতি সাধন
নতুন দিল্লি, ১০ অগাস্ট, ২০২১
বিষণ্ণতা সহ মানসিক রোগের সমস্যা মোকাবিলায় স্বাস্থ্য ও পরিবার কল্যাণ বিভাগ ১৯৮২ সাল থেকে জাতীয় মানসিক স্বাস্থ্য কর্মসূচি  বাস্তবায়ন করেছে । এনএমএইচপি-র আওতায় জাতীয় স্বাস্থ্য মিশনের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে আর্থিক ও প্রযুক্তিগত সহায়তা প্রদান করে থাকে । রাজ্য ও কেন্দ্রশাসিত অঞ্চলগুলির কাছ থেকে প্রাপ্ত প্রস্তাবের ভিত্তিতে এই সাহায্য করা হয়, যাতে জেলা ভিত্তিক মানসিক স্বাস্থ্য কর্মসূচি সফলভাবে রূপায়ন হতে পারে । এর মূল উদ্দেশ্যই হল জেলা স্বাস্থ্য পরিষেবা ক্ষেত্রে বিভিন্ন স্তরে মানসিক রোগ প্রতিরোধ ব্যবস্থাপনার উন্নতিসাধন ও দীর্ঘ মেয়াদী পরিষেবা অব্যাহত রাখা । এমনকি যাতে আত্মহত্যা প্রতিরোধ পরিষেবা ব্যবস্থাপনা, কর্মস্থালে চাপ দূর করা, জীবনে দক্ষতা বিষয়ে প্রশিক্ষণ এবং স্কুল-কলেজে পরামর্শ দেওয়া যায়,তার জন্য উদ্যোগ নেওয়া হয়েছে। মানসিক স্বাস্থ্য পরিষেবা ক্ষেত্রে যুক্ত পরিকাঠামো, যন্ত্রপাতি এবং মানব সম্পদ ক্ষেত্রের উন্নতি সাধনেরও লক্ষ্য নেওয়া হয়েছে । পাশাপাশি সম্প্রদায় ভিত্তিক মানসিক স্বাস্থ্য পরিষেবা বিষয়ে সচেতনতা প্রসারে জোর দেওয়া হয়েছে ।
এমনকি মানসিক স্বাস্থ্য পরিষেবা ক্ষেত্রে সুযোগ-সুবিধার উন্নতি সাধনের লক্ষ্যে সরকার প্রাথমিক স্তরে স্বাস্থ্য পরিষেবাকে দৃঢ় করে তুলতে পদক্ষেপ গ্রহণ করেছে । আয়ুষ্মান ভারত – স্বাস্থ্য ও সুস্থতা কেন্দ্র প্রকল্পের আওতায় প্রাথমিক স্বাস্থ্য পরিষেবায় মানসিক স্বাস্থ্য পরিষেবাকে যুক্ত করা হয়েছে । আয়ুষ্মান ভারতের আওতায় স্বাস্থ্য ও সুস্থতা কেন্দ্রগুলিতে মানসিক, স্নায়ুজনিত ব্যাধি সম্পর্কিত চিকিৎসার জন্য এক নির্দেশিকাও প্রকাশ করা হয়েছে । এর মূল উদ্দেশ্যই হল সমাজের সকল স্তরে মানসিক স্বাস্থ্য পরিষেবা পৌঁছে দেওয়া।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার ।
CG/SS/RAB
(Visitor Counter : 183
প্রধানমন্ত্রীরদপ্তর
সংসদের উভয় কক্ষে সংবিধানের ১২৭তম সংশোধনী বিল, ২০২১ পাশ হওয়াকে প্রধানমন্ত্রী স্বাগত জানিয়েছেন
নতুনদিল্লি, ১১ই আগস্ট, ২০২১
প্রধানমন্ত্রী শ্রী নরেন্দ্র মোদী সংসদের উভয় কক্ষে সংবিধানের ১২৭ তম সংশোধনী বিল,২০২১ পাশ হওয়া, দেশের জন্য এক ঐতিহাসিক মুহূর্ত বলে মন্তব্য করেছেন।
এক ট্যুইট বার্তায় প্রধানমন্ত্রী বলেছেন;
“সংসদের উভয় কক্ষে সংবিধানের ১২৭ তম সংশোধনী বিল,২০২১ পাশ হওয়া দেশের জন্য এক ঐতিহাসিক মুহূর্ত। এই বিল সামাজিক ক্ষমতায়ন বৃদ্ধি করবে। সমাজের প্রান্তিক শ্রেণীর মানুষদের মর্যাদা, সুযোগ ও ন্যায় নিশ্চিত করতে আমাদের সরকার কতটা দায়বদ্ধ এর মাধ্যমে সেটি প্রতিফলিত হল।“
CG/CB/
(
অসামরিকবিমানপরিবহণমন্ত্রক
উড়ান প্রকল্পে যাত্রী সংখ্যা বেড়েছে
নতুন দিল্লি, ২০ জুলাই, ২০২৩
দেশে আঞ্চলিক যোগাযোগ প্রকল্প উড়ান চালু হওয়ার পর থেকে এপর্যন্ত ১ কোটি ২৩ লক্ষ যাত্রী বিমানপথে চলাচল করেছেন। এপর্যন্ত দেশে ৯টি হেলিকপ্টার এবং দুটি জলপথে অ্যারোড্রোম সহ ১৪৮টি বিমানবন্দর কার্যকর করা হয়েছে। রাজ্যের নাম অনুযায়ী বিমানবন্দরের তালিকা দেওয়া হয়েছে।
উড়ান প্রকল্পের আওতায় বিমানবন্দর, হেলিকপ্টার ও জলপথে অ্যারোড্রোমগুলির কাজ সম্পন্ন হতে যেসব কারণে দেরি হচ্ছে, তারমধ্যে -
১. সময় মত রাজ্য সরকার জমি দিচ্ছে না।
২. চাহিদা অনুযায়ী নির্দিষ্ট সময়ের মধ্যে পরিষেবা দিতে পারছে না সংশ্লিষ্ট সংস্থা।
৩. যথাযথ বিমানের অপ্রতুলতা।
৪. বিমান লিজ সংক্রান্ত বিষয়।
৫. রাজ্য সরকারের আওতায় থাকা বিমানবন্দর, হেলিকপ্টার বা জলপথে অ্যারোড্রোমগুলি সময় মত তৈরি হচ্ছে না।
যথাযথ সময়ে কাজ সম্পন্ন করার জন্য নিয়মিত নজরদারি চালানো হচ্ছে। খতিয়ে দেখা হচ্ছে কাজের অগ্রগতি। লোকসভায় আজ এক লিখিত প্রশ্নের জবাবে এই তথ্য জানান এসামরিক বিমান চলাচল মন্ত্রকের প্রতিমন্ত্রী জেনারেল  ভি কে সিং ।
পশ্চিমবঙ্গে উড়ান প্রকল্পের আওতায় যে বিমানবন্দরগুলি রয়েছে, সেগুলি হল – বাগডোগরা, বেহালা, কোচবিহার, দুর্গাপুর এবং কলকাতা।
(CG/PM/AS
প্রধানমন্ত্রীরদপ্তর
প্রাক্তন প্রধানমন্ত্রী ইন্দিরা গান্ধীর জন্মবার্ষিকীতে প্রধানমন্ত্রীর শ্রদ্ধা
নয়াদিল্লি, ১৯ নভেম্বর, ২০১৮
প্রধানমন্ত্রী শ্রী নরেন্দ্র মোদী আজ প্রাক্তন প্রধানমন্ত্রী শ্রীমতী ইন্দিরা গান্ধীর জন্মবার্ষিকীতে তাঁকে শ্রদ্ধা জানিয়েছেন।
তিনি বলেন, “প্রাক্তন প্রধানমন্ত্রী শ্রীমতী ইন্দিরা গান্ধীর জন্মবার্ষিকীতে তাঁকে শ্রদ্ধা জানাই”।
CG/PM/SB…
(Visitor Counter : 56
প্রধানমন্ত্রীরদপ্তর
প্রধানমন্ত্রী ৪৭তম জি৭ শীর্ষ সম্মেলনে অংশগ্রহণ করবেন
নয়াদিল্লী, ১০ জুন, ২০২১
ব্রিটিশ প্রধানমন্ত্রী মিঃ বরিস জনসনের আমন্ত্রণে প্রধানমন্ত্রী শ্রী নরেন্দ্র মোদী জি৭ শীর্ষ সম্মেলনের আউটরিচ অধিবেশনে অংশগ্রহণ করবেন। ১২ এবং ১৩ই জুন ভার্চুয়াল মাধ্যমে এই সম্মেলন অনুষ্ঠিত হবে। জি৭ গোষ্ঠীর বর্তমান সভাপতি ব্রিটেন এই সম্মেলনে অস্ট্রেলিয়া, দক্ষিণ কোরিয়া এবং দক্ষিণ আফ্রিকার সঙ্গে ভারতকেও অতিথি রাষ্ট্র হিসেবে আমন্ত্রণ জানিয়েছে। এই সম্মেলন অনলাইন এবং অফলাইন- দুভাবেই অনুষ্ঠিত হবে।
এবারের সম্মেলনের মূল ভাবনা- ‘বিল্ড ব্যাক বেটার’। জি৭ গোষ্ঠীর সভাপতি হিসেবে ব্রিটেন ৪টি বিষয়ের ওপর গুরুত্ব দিচ্ছে। এগুলি হল করোনা ভাইরাস মহামারীর কবল থেকে সারা বিশ্বকে রক্ষা করা এবং ভবিষ্যতে যে কোন মহামারীর বিরুদ্ধে সব রকমের ব্যবস্থা নেওয়া, মুক্ত ও ন্যায্য বাণিজ্যের মাধ্যমে ভবিষ্যতের সমৃদ্ধিকে নিশ্চিত করা, জলবায়ু পরিবর্তন প্রতিহত করা ও পৃথিবীর জীব বৈচিত্র্যকে রক্ষা করা এবং অভিন্ন মূল্যবোধের মাধ্যমে মুক্ত সমাজ গড়ে তোলা। নেতৃবৃন্দ জলবায়ু পরিবর্তন এবং মহামারীর ফলে সারা বিশ্ব জুড়ে উদ্ভুত স্বাস্থ্য সংকট নিয়ে মতবিনিময় করবেন।
প্রধানমন্ত্রী এই নিয়ে দ্বিতীয় বার জি৭ শীর্ষ বৈঠকে অংশগ্রহণ করবেন। ২০১৯ সালে ফ্রান্স যখন জি৭ গোষ্ঠীর সভাপতি ছিল সেই সময় বিয়ারিতজ সম্মেলনে ভারতকে ‘গুডউইল পার্টনার’ হিসেবে আমন্ত্রণ জানানো হয়। প্রধানমন্ত্রী সেই সময় ‘জলবায়ু, জীব বৈচিত্র্য ও মহাসাগর’ এবং ‘ডিজিটাল রূপান্তর’ শীর্ষক দুটি আলোচনায় অংশগ্রহণ করেছিলেন।
CG/CB/NS
(Visitor Counter : 144
সড়কপরিবহণওমহাসড়কমন্ত্রক
নীতীন গড়করি আগামীকাল ত্রিপুরায় ৯টি জাতীয় সড়কের শিলান্যাস করবেন
এই প্রকল্পগুলির মাধ্যমে ঐ অঞ্চলের আর্থসামাজিক উন্নয়ন হবে
সংশ্লিষ্ট এলাকার পর্যটন, অর্থনীতি ও আন্তর্জাতিক যোগাযোগ ব্যবস্থার মধ্য দিয়ে সার্বিক উন্নয়ন হবে
নতুন দিল্লি, ২৬শে অক্টোবর, ২০২০
কেন্দ্রীয় সড়ক পরিবহণ, মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতীন গড়করি, আগামীকাল ত্রিপুরায় ৯টি জাতীয় সড়ক প্রকল্পের শিলান্যাস করবেন। ২৬২ কিলোমিটার দীর্ঘ এই প্রকল্পগুলির জন্য ব্যয় হবে ২৭৫২ কোটি টাকা। ত্রিপুরার মুখ্যমন্ত্রী শ্রী বিপ্লব কুমার দেব, এই অনুষ্ঠানের পৌরহিত্য করবেন। দুই কেন্দ্রীয় প্রতিমন্ত্রী ড. জিতেন্দ্র সিং এবং অবসরপ্রাপ্ত জেনারেল ড. ভি. কে সিং, রাজ্যের মন্ত্রীরা, সাংসদ, বিধায়ক এবং উচ্চপদস্থ আধিকারিকরা এই অনুষ্ঠানে উপস্থিত থাকবেন।
এই প্রকল্পগুলির কাজ শেষ হলে এক রাজ্য থেকে অন্য রাজ্যে এবং বাংলাদেশের সঙ্গে আন্তর্জাতিক স্তরে দ্রুত ও উন্নত যোগাযোগ গড়ে উঠবে। ত্রিপুরার পর্যটন ক্ষেত্র শক্তিশালী হবে। নতুন প্রকল্পগুলি বিভিন্ন পর্যটন কেন্দ্র, ঐতিহাসিক স্থান এবং ধর্মীয় স্থানের মধ্যে যোগাযোগ বাড়াবে। এর ফলে এই সব অঞ্চলে যান চলাচল দ্রুত ও নিরাপদ হবে। এই প্রকল্পগুলির মাধ্যমে অদক্ষ, আধা দক্ষ এবং দক্ষ মানব সম্পদের কর্মসংস্থান বা স্বনির্ভর হয়ে ওঠার সুযোগ তৈরি হবে। এই প্রকল্পগুলি যাতায়াতের সময় কমাবে , এর ফলে যানবাহনের রক্ষণা-বেক্ষণ ও জ্বালানী বাবদ ব্যয় কম হবে। এছাড়াও এক জায়গায় থেকে অন্য জায়গায় যাতায়াতের সময় কম লাগবে। প্রকল্পের কাজ শেষ হলে সংশ্লিষ্ট অঞ্চলের আর্থসামাজিক উন্নয়ন, কৃষি পণ্যের পরিবহণ আরো গতি পাবে। এর মাধ্যমে পণ্য ও পরিষেবার খরচ কমবে। আপৎকালীন পরিস্থিতে স্বাস্থ্য পরিষেবার উন্নতি হবে। এক কথায় বলা যায় সমগ্র অঞ্চলের পর্যটন, অর্থনীতি ও আন্তর্জাতিক স্তরে যোগাযোগের ক্ষেত্রে প্রভূত উন্নতি হবে। ত্রিপুরার মোট অভ্যন্তরীণ উৎপাদন বাড়াতে এই প্রকল্পগুলি সাহায্য করবে।
CG/CB/SFS
(Visitor Counter : 118
প্রধানমন্ত্রীরদপ্তর
ভাই তারু সিং জি-র ৩০০তম জন্ম বার্ষিকীতে প্রধানমন্ত্রীর শ্রদ্ধা নিবেদন
নয়াদিল্লী, ৯ অক্টোবর, ২০২০
প্রধানমন্ত্রী শ্রী নরেন্দ্র মোদী ভাই তারু সিং জি-র ৩০০তম জন্ম বার্ষিকীতে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘তাঁর ৩০০ তম জন্ম বার্ষিকী উপলক্ষে আমি মহান ভাই তারু সিং জি-কে শ্রদ্ধা জানাই। তাঁর সাহস ও অকুতভয় স্বভাবের জন্য তিনি চিরস্মরণীয় হয়ে থাকবেন। নিজ সংস্কৃতি এবং মূল্যবোধের প্রতি তিনি গর্বিত ছিলেন। অন্যায়ের সামনে কখনই তাঁর মাথা নত হয়নি। লক্ষ লক্ষ মানুষের তিনি অনুপ্রেরণার উৎস।’
CG/CB/NS
(